Xiaomi kompaniyasi Qin AI Phone deb nomlangan tugmali telefonini taqdim etdi. Uning nomidagi AI qisqartmasi (artificial intelligence) telefonda sun’iy ongdan foydalanilishini bildiradi. Foto: Xiaomi Uning displeyi diagonali 2,8 dyuym bo‘lib, qurilma Android Mocor 5 OS operatsion tizimida ishlaydi. Telefonning ovozli yordamchisi turli buyruqlarni bajarish bilan birga 17 ta tildan xitoychaga va aksincha tarjima qila oladi. Bundan tashqari, u har xil savollarga javob berishi, bolalarga ertaklar aytib berishi, masofadan turib infraqizil uzatgichli elektr jihozlarini o‘chirib-yoqishi mumkin. Telefonning narxi 54 dollarni tashkil etadi. Foto: Xiaomi Ma’lum qilinishicha, telefonni ishlab chiqarish uchun mablag‘ kraudfanding yo‘li bilan to‘plangan – 60 mingdan ortiq kishi 2,6 million dollar pul yig‘ib bergan. Foto: Xiaomi Foto: Xiaomi